# Internetfilozófia 12. előadás

## Berezvai Dániel jegyzete <http://elte.3ice.hu/>

Befejezzük az internet természetének leírását. Filozófiai szemléletmód alkalmazásával. Az internet létező, többféle módon össze lehet állítani (pluralitás).

Arisztotelészi szemléletmód: az internet összetett, komplex. Ráadásul változó karakterű is. Adottságai változnak.

Négy ok: Valamilyen létező micsoda, miből áll, hogyan jön létre, és mi célból? Négy szemszög: Mint technika, kommunikáció, kulturális közeg, és önálló organizmus.

Virtuális létező: Valamilyen mértékben valóságos. Az internet közeg, virtuális létezők sokasága alkotja.

Kommunikációs szempontból: Mesterségesen kialakított, virtuális (online) közösségeket hozzanak létre és tartsanak fenn az emberek.

Az individuum kontrollálni képes a kommunikációt.

Kulturális közeg: Sajátos kultúrát képvisel az internet. Befogad mindent, az egész emberi kultúrát, de más rendben hozza létre. Ez a sajátos rend azon alapszik, hogy az internet kiberkultúra, populáris kultúra. Magas és hétköznapi/népi kultúra közötti szakadék megszűnik. Keverékében minden és mindenki jogosult. A kultúrát előállítók és fogyasztók közötti különbség megszűnik.

Elvileg persze lehetséges magas kultúra ötletét nyomni az interneten is. De ellen lehet állni ennek az erőszaknak, vissza is lehet akár fordítani.

Mi a kultúra? Egy olyan értékrend, amelynek a működése, jelenléte biztosítja azt, hogy az ember valami. Tartalma: Az emberi tartalom. Mi az ember egyáltalán.

Kultúra révén a természeti viszonyok — amelyek érvényesülnek az embernél is — azonosak az állatokéval. Az emberi viszonyok: természeti viszonyokat társadalmi viszonyokká változtatjuk a kultúra révé. Nem a természeti viszonyok érvényesülnek a társadalomban, hanem azoknak átértelmezett változata.

Természetesen enni kell, lélegezni kell. De kulturált, átértékelt formában értéket tulajdonítunk különféle viszonyoknak, összefüggéseknek a társadalomban. Nem fogadjuk el a természetben adódó viszonyrendszert.

Más viszonyrendszerben azonosítjuk magunkat, amelynek összefoglaló neve a kultúra. A kultúra a társadalom konstrukciójának az eljárása. Az ember létrehozása.

Az, ami megkülönböztet bennünket az állati léttől.

A kultúra jellege az internethasználat révén megváltozik: Ami számít a közösségben, az nem szakértők döntésén múlik. Minden egyes internethasználó döntése, állásfoglalása is szerepet játszik. Ez az emancipáció, a felszabadulás, Kibontakozás.

Korábban ez közösségekre volt jellemző, megosztották a feladatot. Most, az internetnek köszönhetően egyénileg mindenkire vonatkozik. Ez nagyon fontos fejlődés történelmünkben.

Weblapokon megmutatkozik az individuális döntésrendszer. Kommunikációval előállítjuk a közösségeket, a kultúra pedig a tartalom. Nem csak eldönthetem, hogy milyen közösségben veszek részt, hanem a tartalmat is megváltoztathatom. Facebook: a közösséget (kapcsolatokat) is az ember alakítja, és azzal, hogy meg lehet osztani tartalmakat, életben tartunk egy értékrendet, egy kultúrát is. "Mi az, ami fontos." Ez által mikro szinten ugyan az történik, mint ami a társadalomszerveződéskor jött létre.

Analógia a számítógép szerkezetére vonatkozóan: A társadalmat tekinthetjük közösségek (hardware) és kultúrák (software) együttlétezésének.

Ez individuálisan mindenki számára elérhetővé válik. ⇒ Nem hagyományos értelemben vett társadalom. Ebből következik, hogy társadalom helyett most van hálólét, ami individuálisan konstruált közösség és kultúra. Új emberi lehetőség, új létforma a hálólét. Nem a közösség dominanciája, hanem az egyéni személyiségé. A közösség minden tagja létrehozhat saját közösséget.

Hagyományos társadalmi fejlődés természeti viszonyokból társadalmit készít kultúra közvetítésével. Most új szint, egy harmadik emelet épül, a hálólét. Olyan módon keletkezik, ahogyan a táradalom is keletkezett. Egy átértékelés révén. Kiberkultúra, individualizmus, posztmodern kultúra, internetkultúra hozza létére a hálólétet a társadalmi létből. A társadalom viszonyait átértékelik. Műalkotások, filmek, dalok hagyományos társadalmi viszonyok között értékek. Kiberkultúra átértékeli, például a tulajdonviszonyokat: Régen fizetni kellett a filmekért, hogy az előállítók megélhessenek belőle. Fenn kell tartani az úgynevezett szakértői réteget. A hálólét ezt felülírja. Az ilyen tulajdonviszonyokat mellőzi.

* Az ingyenes letöltések gyakorlata értékelhető úgy, hogy az internethasználók csalók, jól akarnak járni, stb.
* De valójában új kultúra emelkedik fel, amelynek képviselői a kulturális javakhoz való viszonyrendszert sajátos módon értelmezik. "Nem fogunk fizetni a kultúráért!"
* Ellenérv: Akkor nem készülnek majd értékek, hiszen nem lesznek fenntartva a művészek.
* Ellenérv ellenérve: Persze, hogy nem fogunk fizetni az ilyesmiért, hiszen valójában nem lehet különválasztani azokat, akik létrehozzák és elfogyasztják.

Én vagyok a kultúra termelője. Én írok dalokat, készítek filmeket. És közzéteszem. Aki élvezi, nézze. Nincs szakértő. Ehhez az kell, hogy a szükséges eszközök rendelkezésre álljanak. Ne kelljen évekig filmfőiskolába járni, álljanak továbbá mindenki rendelkezésére a jelenleg még drága kamerák, eszközök.

Technikai feltételek adottak, minimális technikai tudással, gyakorlattal mindenkinek joga van a kulturális értékrendben történeteket előadni. (Saját példáim: Vlog, Livestream, Playthrough/Lets play)

Az internet a hagyományos kultúrát befogadja. Az igazán fontos hatása ez ↑. Az individuális kultúra felemelkedése és működtetése. Ennek van hálólét-szervező ereje.

Természetesen nem független a természeti léttől. Szükség van áramra, tárgyakra, ételre, stb. De nem ez a lényeg. Hanem az, ami mindezekből kiemelkedik. Ami sajátos módon újra és újra előállít egy új létformát. A hálólét. Ez az egyik legfontosabb jelenség az emberi történelemben.

Az internet a hálólét hordozóközege. Szükséges minden, amire épül. (Feltételezi, hogy van közösség, számítógép, stb.)

Ez egy nemzedék óta van. 30 év. De hány nemzedék kellett társadalmi viszonyok kialakulásához? Nagyon sok. Facebook idén 10 éves. Már 1 milliárd 300 millió felhasználója van. Gyorsabban fejlődünk, mint valaha.

# Negyedik szemléletmód: Az internet, mint önálló organizmus

Önálló létező, jól azonosíthatóan elválik más létezőktől. Ez hétköznapi nyelvi formuláinkból jól látszik: "Felteszem a netre." "Fent van az interneten."

Összetettebben is nézhetjük:

## Miként jön létre egy organizmus?

Szerveződési elvei vannak, aminek alapján keletkezik. Szabályok, amik mentén létezik, és fejlődik.

Az élőlények organizmusok. Az élőlényekkel, élő objektumokkal analóg dologról van szó.

Az egész föld tekinthető egy organizmusnak. (Gaia hipotézis.)

## Organizmus – szerveződöttség

Összeállt egység.

Biológiai modell mellett van mesterségesen kialakított szervezetek modellje, például cégek, intézmények, egyetem. Angolul: organism vs. organization.

Mindkét esetben a szerv van a háttérben: Komplex egység.

Arisztotelész pont ilyen szemléletmóddal rendelkezett: Minden vizsgált dolog összetett egység.

## Két kérdés, Szempontok

Organizmus hogyan, mi által létezik és marad fenn?

Önfenntartó, önmagától létrejövő rendszer-e? ("self-organization")

## Isteni teremtés – klasszikus példa

Végtelen bölcsesség. Nem magától jönnek létre a dolgok. Isten tud mindent és akkor megteremti.

Személyes.

## Önszerveződés

Nincs szükség teremtőre, előre-tudásra, tervre.

Spontán alakulás hozza létre és alakítja az adott organizmust.

Személytelen.

## Mi a helyzet az internettel?

Látszólag mérnöki teljesítmény nyomán keletkezett. Személyes tervezettség. Csomagkapcsolt hálózat, központ nélküli, stb.

De alaposabb elemzések arra mutatnak, hogy az internet alakulása és fejlődése leginkább az "evolúciós barkácsolás" nevű szerveződési elv szerint zajlott. Személytelen.

Gould: Evolúciós barkácsolás (evolutional tinkering)

## Két dolog van az evolúcióban

* Spontán változás (gének)
* Adaptáció (sokféleségből kiválasztódik a túlélőképes változat és az tud elterjedni)

Soha nem optimális megoldás, hanem az éppen kéznél levő építőanyagot használja.

Gondoljunk bele, micsoda őrültségek történhettek velünk, emberekkel, hogy pont így működünk.

Ha ésszerűen lettünk volna teremtve, sokkal jobb megoldások születtek volna. Ez az intelligens tervezés (intelligent design) fő kritikája.

Adott környezetben még ésszerűnek tűnhet a spontán barkácsoló attitűd, de ha a környezet változik…

## Az internet alakulása evolúciós barkácsolás nyomán érthető meg

Spontán módon, ami épp kéznél van, és a probléma megoldására megfelel, benyomjuk. Majd ha már nem jó, kicseréljük.

Hardvert és szoftvert is. Közösségeket is. Honlapokat is. Mindre jellemző ez az attitűd.

Nincs senkinek döntő benyomása az internet alakulásához.

Ha az internetre felcsatlakozok egy szerverrel, megosztok egy honlapot, akkor az egész net megváltozik egy kicsit. Milliárd változatban megtörténik ez.

Végtelen sok plurális változás ⇒ spontán fejlődik.

Egyéni tervek vannak, de nem dominálnak.

## Vannak-e azonosítható szerveződési elvek?

Szabályszerűséget keresünk.

Kialakult organizmust tanulmányozzuk, megnézzük, mi fejeződik ki.

Az internet, mint önálló egység kifejez-e valamit? Igen. Mi az értékrendje? Mit üzen?

Utólag vesszük észre a szerveződési elveket.

## Az internet értékrendje (ideológia)

Posztmodern értékrend, ami az internet használata révén folyamatosan jelen van, megvalósul, újra előállítódik.

### Mi volt a modern?

Nem a legújabb értékrend, hanem a XV-XX század közötti. Újkor, reneszánsz.

Észhasználat. "Egy igaz gondolkodás van." Az egyetlen igazságot/valóságot keresi. Végső megoldás, az "ultimate".

Abszolútként felfogott racionalitás.

### Posztmodern

Amikor a modern már nem elég. Kritikusok lesznek az emberek a XX. század közepétől.

Minden, ami abszolút volt, relatívvá válik.

Fontos értékek:

* Egy helyett a sok (pluralitás)
* Egyén, individualitás
* Virtualitás – a valóság is elveszíti abszolút érvényességét
* Töredezettség, fragmentalitás
* Hatalomellenesség, mert a dolgok feletti külső hatalom is abszolútum
* Anarchia, hatalom elvetése

Állítás: Ezek azok az értékek, amelyek az internetbe belefoglaltatnak.

## Hálólét karaktere is megmutatkozik

Jellege: Plurális, individuális, virtuális, töredezett, hatalomellenes.

# Az internet

Az internet, mint önálló organizmus a posztmodern értékek hordozója és terjesztője.

Az internet egy posztmodern értékekkel terhelt közege a harmadik emberi létformának, a hálólétnek.

Előadás vége.

Félév vége